Det er den samlede tvangsarv efter dig, der er en fjerdedel eller 25 procent af din formue. Den tvangsarv skal fordeles mellem dine tvangsarvinger, som er ægtefæller og børn. Det betyder, at hvis du har en ægtefælle og et barn, vil din ægtefælle få halvdelen af tvangsarven efter dig og dit barn vil få den anden halvdel. De vil dermed hver få 12,5 procent som tvangsarv. Hvis du ikke har en ægtefælle, vil hele tvangsarven gå til dine børn. Hvis du har to børn, vil de skulle dele tvangsarven ligeligt mellem sig, og de vil derfor hver modtage 12,5 procent som tvangsarv. Resten af din formue – friarven – vil selvfølgelig blive fordelt efter dine bestemmelser i testamentet.